Ιερά Αρχιεπισκοπή Θυατείρων και Μεγάλης Βρετανίας

Η Ιερά Αρχιεπισκοπή Θυατείρων και Μεγάλης Βρετανίας (αγγλ. Greek Orthodox Archdiocese of Thyateira and Great Britain, δηλαδή Ελληνική Ορθόδοξη Αρχιεπισκοπή Θυατείρων και Μεγάλης Βρετανίας) είναι εκκλησιαστική επαρχία του Οικουμενικού Πατριαρχείου Κωνσταντινουπόλεως, με έδρα το Λονδίνο. Η επικράτειά της περιλαμβάνει την Μεγάλη Βρετανία, τη Νήσο του Μαν και τις Αγγλονορμανδικές Νήσους.

Σημερινός Αρχιεπίσκοπος Θυατείρων και Μεγάλης Βρετανίας είναι, από τις 12 Ιουνίου 2019, ο από Δαρδανελλίων Νικήτας (Λιούλιας). Στην Αρχιεπισκοπή διακονούν, επίσης, τρεις βοηθοί επίσκοποι που φέρουν τους τίτλους πάλαι ποτέ διαλαμψασών επισκοπών της Μικράς Ασίας: Μελιτηνής, Ιλίου και Κλαυδιουπόλεως.

Ιστορικό
Στον επίσημο τίτλο της η Αρχιεπισκοπή και ο επίσκοπός της φέρουν το όνομα μιας σημαντικής πόλης της Μικράς Ασίας –των Θυατείρων– προς ανάμνηση της ιστορικής επισκοπής Θυατείρων της Μικράς Ασίας. Τα Θυάτειρα είναι μια από τις επτά εκκλησίες της Μικράς Ασίας που αναφέρονται στην Αποκάλυψη του Ιωάννη. Επίσης σύμφωνα με το βιβλίο των Πράξεων των Αποστόλων η Μικρασιάτισσα αγία Λυδία η Φιλιππησία, η πρώτη χριστιανή επί ευρωπαϊκού εδάφους, καταγόταν από τα Θυάτειρα. Ήταν έμπορος πορφύρας και διέμενε στους Φιλίππους της Μακεδονίας, όπου και βαπτίστηκε χριστιανή από τον Απόστολο Παύλο μαζί με όλη την οικογένειά της, στις όχθες του ποταμού Ζυγάκτη.

Η «Ιερά Μητρόπολις Θυατείρων και Μεγάλης Βρετανίας (Δυτικής και Κεντρώας Ευρώπης)» ιδρύθηκε στις 24 Μαρτίου 1922 και στη δικαιοδοσία της άνηκε και η διαποίμανση της Γαλλίας, της Αυστρίας, της Ουγγαρίας, της Ιταλίας και της Μάλτας. Στις 18 Μαΐου 1954, με απόφαση της Ιεράς Συνόδου του Οικουμενικού Πατριαρχείου, προήχθη σε Αρχιεπισκοπή Θυατείρων και Μεγάλης Βρετανίας, με πρώτο Αρχιεπίσκοπο τον Αθηναγόρα (Καββαδά).

Στις 5 Φεβρουαρίου 1963 αποσπάστηκαν από τη δικαιοδοσία της η Γαλλία, η Αυστρία, η Ουγγαρία, η Ιταλία και η Μάλτα και ιδρύθηκαν οι Μητροπόλεις Γαλλίας, Γερμανίας και Αυστρίας, για την καλύτερη διαποίμανση των πιστών, ενώ ταυτόχρονα η Αρχιεπισκοπή Θυατείρων αποφασίστηκε να αποτελεί και αυτή Μητρόπολη.

Στις 24 Φεβρουαρίου 1968, η Σύνοδος αποφάσισε την προαγωγή της Μητροπόλεως και πάλι σε Αρχιεπισκοπή, με τον μέχρι τότε Μητροπολίτη Αθηναγόρα (Κοκκινάκη) να προάγεται σε Αρχιεπίσκοπο.

Στις 12 Ιουνίου 2019, η Αγία και Ιερά  Σύνοδος του Οικουμενικού Πατριαρχείου εξέλεξε τον μέχρι τότε Μητροπολίτη Δαρδανελίων Νικήτα ως Αρχιεπίσκοπο Θυατείρων και Μεγάλης Βρετανίας. Ο Αρχιεπίσκοπος Νικήτας ενθρονίστηκε στον Καθεδρικό Ναό της Αγίας Σοφίας, Bayswater του Λονδίνου στις 27 Ιουλίου 2019.

Στις 22 Μαρτίου 2024, η Ιερά Σύνοδος του Οικουμενικού Πατριαρχείου αποφάσισε την απόσπαση της επικράτειας της Δημοκρατίας της Ιρλανδίας και της Βορείου Ιρλανδίας από την Αρχιεπισκοπή Θυατείρων, δημιουργώντας ανεξάρτητη Μητρόπολη Ιρλανδίας.

 Επισκοπικός κατάλογος 
 Όνομα  Έτη  Σημειώσεις Γερμανός (Στρηνόπουλος)  24 Μαρτίου 1922 – 23 Ιανουαρίου 1951  Αθηναγόρας (Καββαδάς)  12 Απριλίου 1951 – 15 Οκτωβρίου 1962 Από το 1954 ως Αρχιεπίσκοπος Ιάκωβος (Βίρβος)  15 Οκτωβρίου 1962 – 10 Δεκεμβρίου 1963 || Βοηθός Επίσκοπος Απαμείας - Πατριαρχικός Επίτροπος'' Αθηναγόρας (Κοκκινάκης)  10 Δεκεμβρίου 1963 – 9 Σεπτεμβρίου 1979  Από το 1968 ως Αρχιεπίσκοπος Μεθόδιος (Φούγιας)  9 Οκτωβρίου 1979 – 16 Απριλίου 1988  επαύθη Γρηγόριος (Θεοχάρους)  16 Απριλίου 1988 – 12 Ιουνίου 2019  επαύθη Νικήτας (Λιούλιας)  12 Ιουνίου 2019 – σήμερα 

 Οργάνωση 

 Αρχιεπίσκοπος 
Από τις 12 Ιουνίου 2019, Αρχιεπίσκοπος Θυατείρων και Μεγάλης Βρετανίας είναι ο από Δαρδανελίων Νικήτας (Λιούλιας). 

 Βοηθοί επίσκοποι 
Βοηθός ΕπίσκοποςΗμερομηνία ΧειροτονίαςΥπηρεσίαΕπίσκοπος Μελιτηνής Μάξιμος
(Θωμάς Μάξιμος Παφίλης)10 Νοεμβρίου 20182021 - σήμεραΕπίσκοπος Ιλίου Ραφαήλ 
(Παβούρης)9 Μαρτίου 2021Επίσκοπος Κλαυδιουπόλεως Ιάκωβος 
(Σάββας Σάββα)21 Μαρτίου 2021

 Φωτογραφικό υλικό 

Παραπομπές

Εξωτερικοί σύνδεσμοι
Αρχιεπισκοπή Θυατείρων και Μεγάλης Βρετανίας - Επίσημη ιστοσελίδα 

Κατηγορία:Επαρχίες του Οικουμενικού Πατριαρχείου
Μεγαλη Βρετανια